Nešťastie sa stalo v stredu krátko popoludní v Milochove, mestskej časti Považskej Bystrice. Osobný vlak Železničnej spoločnosti Slovensko tam zrazil Michala († 31) z obce v okrese Banská Štiavnica, ktorý na mieste zraneniam podľahol. Vlaky po tragédii jazdia okolo miesta nešťastia zníženou rýchlosťou.
"Je to veľká tragédia. Miško nastúpil na protidrogovú liečbu a už na druhý deň, keď z nej odišiel, sa to takto nešťastne skončilo... Je to smutné, bol to slobodný mladý muž, ktorý mal život pred sebou. Ja by som tým dílerom drog naložila, koľko by sa do nich zmestilo..." povedala pre Čas.sk pani z dediny, kde sa správa o náhlej smrti mladíka už rozšírila.